b'\n_START_ARTICLE_\nBMW muzej\n_START_PARAGRAPH_\nBMW muzej se nahaja zraven poslovne zgradbe BMW in BMW svet v M\xc3\xbcnchenu. Predstavlja zgodovino, dizajn in razvoj BMW avtomobilov in BMW motociklov ter letalskih motorjev. Odprli so ga l.1972, tik pred otvoritvijo XX. poletnih olimpijskih iger. Uradna otvoritev je potekala 18. maja 1973 skupaj s poslovno zgradbo BMW in je od l.1999 spomeni\xc5\xa1ko za\xc5\xa1\xc4\x8ditena. BMW muzej letno ga obi\xc5\xa1\xc4\x8de skoraj pol milijona obiskovalcev.\n_START_SECTION_\nZunanjost\n_START_PARAGRAPH_\nBMW muzej je zasnoval dunajski arhitekt prof. Karl Schwanzer. Stavba ima obliko sklede, ki se arhitekturno odli\xc4\x8dno zlije z okoli\xc5\xa1kimi stavbami. Na zgornji plo\xc5\xa1\xc4\x8dadi pa ima ogromen BMW logotip.\n_START_SECTION_\nNotranjost\n_START_PARAGRAPH_\nNotranja struktura te kro\xc5\xbene stavbe je opredeljena kot nadaljevanje zunanje ceste v zaprt prostor, ki se vije proti vrhu skozi 25 razstavnih prostorov. Pot, ki je dolga 1000 m, vas popelje skozi \xc4\x8dasovni interval zgodovine, dizajna in razvoja avtomobilov, motociklov ter letalskih motorjev. Predstavijo vam skoraj 100 letno zgodovino blagovne znamke BMW. Razstavljeni so tudi nekateri redki primerki BMW avtomobilov, kot tudi BMW motociklov. Na ogled so tudi starej\xc5\xa1e \xc5\xa1tudije, prototipi in koncepti BMW, ki nikoli niso ugledali serijske proizvodnje. Notranja povr\xc5\xa1ina kompleksa se razteza na okoli 5000 m\xc2\xb2 in nudi skupaj na ogled okoli 120 originalnih eksponatov.'